Preinan semesteran aku pancen wis duwe rancangan arep mulih, ngentekake preinan ana ngomah idhep-idhep ngrewangi bapak ibu resik-resik omah. Amarga saploke aku kuliyah ana Sala, bapak ibuku kang ngramut omah kuwi dhewe. Kamangka bapak ibuku PNS, wis meh purna pisan, dadi saben ndina tindak ngayahi kuwa-jibane minangka abdi negara. Mula saka iku gawean ana ing kampus tak rampungke luwih cepet kareben plong ora ana pikiran maneh yen aku preinan neng omah.
